
BENDRA BALTIJOS KURORTŲ SVEIKATOS TURIZMO PLĖTRA 
Erikas Mačiūnas

viceministras 
Lietuvos sveikatos apsaugos ministerija

Gerbiamos ponios ir ponai,

Baltijos šalys yra gana nedidelės šalys pasauliniame kontekste. Sveikatos gražinimo ir stiprinimo aspektu kai kurių šalių atžvilgiu jas galima pavadinti netgi visai mažomis, su nedideliais resursais. Todėl joms dažnai iškyla problema, kaip išsaugoti savo vietą pasaulio ekonomikoje. 
Yra dvi alternatyvos:

1) arba grumtis dėl išlikimo visoms atskirai, 

2) arba kooperuotis, kurti bendrus projektus ir bendromis jėgomis įveikti sunkumus.

Renkantis pirmąjį variantą sveikatos gražinimo ir stiprinimo arba sveikatos turizmo srityje pirmiausia iškyla problema dėl atskiro ir brangaus marketingo, o taip pat dėl beprasmės konkurencijos, kai siūlomos tos pačios sveikatinimo paslaugos. Be to, tai susiję ir su išskirtinumo praradimu.
Renkantis antrąjį variantą galima sutaupyti lėšų dėl bendro marketingo, bendrų mokymų, transportavimo, kitokių paslaugų, o pelnas papildomai didėja dėl to, kad nereikia konkuruoti su kaimyne, nes galima sąmoningai pasidalinti paslaugų rinkos segmentus, išvengiant nereikalingo dubliavimosi.
Taigi, man atrodo, priimtinesnis antrasis – bendradarbiavimo kelias. Norint juo eiti, būtina vienodai suprasti sveikatos turizmą kaip sritį, vieningai suprasti jos schematinę struktūrą. Pagal mūsų sampratą, kuri taip pat harmonizuojasi ir su kitų šalių supratimu, sveikatos turizmą sudaro keturi lygiai.
1. Gydymas ir medicininė reabilitacija (čia turima galvoje klinikų, sanatorijų teikiamos gydomojo pobūdžio paslaugos).
2. SPA ir sveikatingumas. Tai paslaugos, kurios nors ir neskirtos gydymui, tačiau turi sveikatai palankų poveikį. Tai yra ligų prevencija. Kad žmogus gautų šią paslaugą, jam nereikia gauti gydytojo siuntimo ir nustatyto gydomojo kurso. Pasinaudojęs šia paslauga žmogus tiesiog gerai jaučiasi. Šios paslaugos skirtos daugiau sveikiems žmonėms.
3. Netradicinė (alternatyvioji) medicina. Ši sritis yra nauja, bent jau Lietuvoje kuriami dar tik pradmenys jos reglamentavimui, legalizavimui ir licencijavimui.
4. Su sveikata susijusios pramogos. Šio lygio paslaugoms nėra kriterijų. Visa teisė apima tik produktų saugos įstatymo ir paslaugų direktyvos laikymąsi. Ją teikiantieji asmenys privalo tik garantuoti, kad paslauga bus saugi ir informuoti vartotojus apie galimą riziką sveikatai.
KO SIEKIA SVEIKATOS TURIZMAS?
Visų pirma tai: 

• Padidinti turistų srautus;
• Padidinti paslaugų eksportą;
• Kompensuoti sezonų svyravimus;
• Išvystyti paslaugų sektorių;
• Auginti šalių ekonomiką.
O KAS SVARBU PACIENTUI?
• Tai platus paslaugų spektras, įskaitant ypatingas gydymo paslaugas, kurių sunku gauti kitur;
• Informacijos prieinamumas;
• Priimtinos kainos;
• Trumpas laukimo laikas, kol patenkama pas gydytoją;
• Aukšta paslaugų kokybė;
• Konfidencialumas;
• Galimybė per sveikatos draudimą atgauti visus arba dalį gydymui išleistų pinigų;
• Vizų nebuvimas arba specialios, palengvintos medicininės vizos;
• Patogus susisiekimas tiek tarp šalių, tiek šalies viduje;
• Kalbos ir kultūrinių barjerų nebuvimas;
• Taip pat labai svarbu yra lygiagrečių interesų patenkinimas, tokių kaip pramogos, galimybė susipažinti su šalies ypatumais;
• Be abejo svarbu ir kitų asmeninių poreikių patenkinimas, pvz., šalies įžymių vietų aplankymas ir pan.
KAS DAR SVARBU PACIENTUI?
• Galimybė išsamiai ir pačiomis moderniausiomis priemonėmis išsitirti sveikatą;
• Gauti aukšto lygio terapijos, chirurgijos ir medicininės reabilitacijos paslaugas;
• Ir tai, kad būtų teikiami individualūs, pasirenkami sveikatinimo paslaugų paketai.
KĄ GALI PASAULIUI PASIŪLYTI BALTIJOS ŠALYS?
Baltijos šalyse valstybinės sveikatos priežiūros įstaigos siūlo:

· aukščiausios klasės širdies ir intervencinės chirurgijos galimybes;
· bariatrijos, t.y. nutukimo gydymo paslaugas;
· pasaulinio lygio onkohematologijos paslaugas;
· urologijos, 
· medicininės reabilitacijos paslaugas.
Privačios įstaigos teikia:
· Odontologijos paslaugas;
· Plastinės rekonstrukcinės chirurgijos paslaugas;
· Širdies ir intervencinės chirurgijos gydymą;
· Sąnarių protezavimo paslaugas;
· Išsamius sveikatos patikrinimus;
· Medicininės reabilitacijos paslaugas.
BALTIJOS ŠALYS TURI IR KITŲ PRIVALUMŲ
• Jose daug patyrusių medicinos darbuotojų;
• Didelis paslaugų pasirinkimas;
• Čia beveik nėra eilių, lyginant su kitomis šalimis, kur norint patekti pas gydytoją kartais tenka laukti net pusę metų;
• Geras kainos ir kokybės santykis (ypač lankytojams iš Vakarų);
• Geografinis artumas;
• Švelnus klimatas;
• Nėra didelių mentalinių, kultūrinių skirtumų ir kalbos barjero.
• Tai ypač patrauklu pacientams iš: Rusijos, Suomijos, Skandinavijos, Vokietijos, Jungtinės Karalystės , Airijos, Baltarusijos , Ukrainos, Kazachstano ir kitų šalių.
KOKIE TURĖTŲ BŪTI BENDRIEJI VEIKSMAI
• Visų pirma reikia nustatyti poreikius ir galimybes;
• Atlikti sveikatos priežiūros paslaugų rinkų analizę;
• Nustatyti regionus, iš kurių galima tikėtis atvykstančių sveikatos turistų;
• Nustatyti prioritetus;
• Sudaryti sutartis su užsienio draudimo agentūromis;
• Organizuoti aktyvų komunikavimą su atitinkamomis tikslinių regionų tarnybomis, turizmo ir medicinos įstaigomis;
• Gauti reikiamas licencijas, kvalifikacijas, paslaugų kokybės sertifikatus;
• Užtikrinti aukštų pacientų saugos standartų atitikimą;
• Labai svarbu, kad medicinos personalas turėtų savo darbo draudimą, kas šiuo metu bent jau Lietuvoje dar nelabai išvystyta ir profesinės nesėkmės gali suduoti medikui ar medicininei įstaigai triuškinantį smūgį.
Be to būtina sustiprinti nacionalinį įvaizdį, dalyvauti tarptautiniuose renginiuose, parodose;
• Ieškoti pacientų, tiesiogiai komunikuoti su jais;
• Būti lankstiems ir prisitaikyti prie pacientų poreikių;
• Užtikrinti galimybę bendrauti su pacientais įvairiomis kalbomis.
KAD BŪTŲ PASITIKĖJIMAS ŠALIMI, SVARBU, KAD BŪTŲ SUKURTA NACIONALINĖ TEISINĖ IR SERTIFIKAVIMO SISTEMA.
Pavyzdžiui, Lietuvoje yra:

• Turizmo įstatymas, kuriame nustatyta visa sveikatos turizmo architektūra
• Patvirtinti saugos reikalavimai mineraliniam ir šaltinio vandeniui, sukurta jų sertifikavimo sistema;
• Sertifikuoti gamtiniai sveikatos veiksniai (peloidai ir natūralūs mineraliniai vandenys);
• Patvirtinti reikalavimai mineraliniam ir jūros vandeniui (išoriniam ir vidiniam naudojimui);
• Patvirtinti saugos ir naudojimo reikalavimai peloidams, halokameroms;
• Patvirtinti reikalavimai sveikatingumo paslaugoms, t.y. saugos ir personalo išsilavinimui.
KOKIE YRA LIETUVOS SVEIKATOS IR SVEIKATINGUMO PASLAUGŲ YPATUMAI?
• Pagrindinė pažangiausių medicinos paslaugų dalis yra universitetų klinikose, valstybinėse ir privačiose ligoninėse;
• Pasaulinio lygio širdies chirurgija, neurochirurgija, onkohematologija, plastinė chirurgija, sąnarių protezavimas, odontologija, urologija.
• Europinio lygio kurortai;
• Yra įvairių rūšių natūralaus mineralinio vandens ir peloidų
· Bei aukšto lygio saugos ir kokybės reikalavimais su valstybine sertifikavimo sistema;
BE TO:
• Lietuvoje yra geros kainos;
• Kvalifikuotas medicinos personalas;
• Daug lovų ligoninėse ir sanatorijose;
• Gerai išvystyta vietos infrastruktūra;
• Platus paslaugų ir pramogų spektras.
Yra daug aktyvaus laisvalaikio galimybių.
Balneoterapijos paslaugų asortimente yra galimybė maudytis mineraliniuose ir terminiuose vandenyse, gerti mineralinį vandenį ir inhaliuoti jo garus.
Peloidų terapijoje galima naudoti durpių, sapropelio, molio, sumaišyto su paprastu ar mineraliniu vandeniu vidaus ir išorines aplikacijas.
Taip pat galima atlikti ir kitokias reabilitacinio pobūdžio procedūras:
• Psicho-fizio terapija, masažai, aromaterapija, klimato terapija;
• Kineziterapija - greitas vaikščiojimas, pratimai atvirame ore ir vandenyje, taip pat sportui skirtose patalpose;
• Galimybė gauti sveikos gyvensenos profesionalų (dietologo, psichologo, fizioterapeuto ir kitų specialistų) konsultacijas.
Dar viena unikali paslauga Lietuvoje yra DELFINŲ TERAPIJA.
Ji dažniausiai taikoma vaikams, turintiems proto ar fizinę negalią.
Ši paslauga unikali tuo, kad panašios paslaugos yra tik keliose pasaulio šalyse: JAV, Vokietijoje, Izraelyje, Italijoje, Turkijoje, Ukrainoje, Meksikoje ir Lietuvoje.
KOKIĄ NAUDĄ ŠALIMS TEIKIA SVEIKATOS TURIZMAS?
• Visų pirma jis sukuria ilgesnį užsienio turistų apsistojimą šalyje (vidutiniškai 12 naktų);
• Didesnes investicijas;
• Geresnį sezoninių svyravimų sulyginimą, nes įvairias gydymo paslaugas galima atlikti ir šaltuoju metų laiku.
• Na, ir atitinkamai didesnes pajamas ir daugiau darbo vietų.
TAČIAU BALTIJOS ŠALIŲ MEDICININIS TURIZMAS TURI IR EILĘ BENDRŲ TRŪKUMŲ
• Apie šiose šalyse teikiamas paslaugas užsienyje beveik nežinoma, nes nėra sisteminės informacijos.
• Šalims sunku konkuruoti su greta esančiomis didesnėmis šalimis, tokiomis kaip Lenkija.
• Trūksta išskirtinių ir unikalių medicinos paslaugų.
• Kainos yra gana aukštos Rytų šalių pacientams.
• Galėtų būti daugiau papildomų pramogų galimybių.
• Vasaros šiose šalyse yra gana trumpos, o žiemos - ilgos.
• Valstybinėse gydymo įstaigose galėtų būti aukštesnė paslaugų kokybė.
• Baltijos šalys vis dar turi „post-sovietinių“ šalių įvaizdį.
• Tik labai mažai medicinos centrų ir SPA turi tarptautinę akreditaciją;
• Ne ES šalių pacientams nelengva gauti sveikatos vizas;
• Gana ribotos galimybės atgauti gydymui išleistas lėšas per sveikatos draudimą;
• Dauguma medikų neturi darbo draudimo;
• Nėra bendros strategijos ir veiksmų koordinavimo;
• Vangus marketingas ir blanki informacinė sistema;
• Vyrauja atsiskyrėliškumas ir nėra bendro sveikatos turizmo klasterio.
JEI ŠALYS DIRBTŲ INTEGRUOTAI:
• Būtų galima sukurti bendrą regioninį marketingą;
• Vykdyti grupinius pirkimus už mažesnę kainą;
• Bendrai rengti specialistus, keistis trūkstamais specialistais, organizuoti profesinius mokymus;
• Vykdyti bendrus gabenimo ir pristatymo užsakymus.
• Galima būtų sukurti bendrus kokybės standartus ir kontrolės sistemas su galimu specialistų stažavimusi kaimyninėse šalyse;
• Racionaliau naudoti brangią įrangą ir infrastruktūrą;
• Koordinuoti mokslinius tyrimus, išvengiant jų dubliavimosi;
• Tada atsirastų žymiai didesnė trauka investicijoms.
KĄ GALĖČIAU PASIŪLYTI BALTIJOS ŠALIŲ SVEIKATOS TURIZMO PLĖTRAI?
Pirmiausia:

· kurti Baltijos šalių sveikatos turizmo klasterį,

· sukurti geresnę marketingo ir informacinę sistemą,

· įsisavinti naujas modernias ir unikalias medicinos paslaugas,
· peržiūrėti kainų politiką (čia galėtų padėti šalių vyriausybės),
· plėtoti gretutines pramogas,
· pagerinti valstybinių įmonių teikiamų paslaugų kokybę,
· gauti visas įmanomas tarptautines akreditacijas medicinos centrams ir SPA,
· supaprastinti vizų gavimo procedūras,
· gerinti draudimo prieinamumą paslaugų teikėjams,
· stiprinti tarpinstitucinį bendradarbiavima ir apsikeitimą informacija,
· organizuoti specialistų mokymosi vizitus,
· sukurti bendrą klinikinių tyrimų infrastruktūrą,
· Tačiau visam tam reikalinga vieninga politika, marketingo ir plėtros koordinavimas.
AČIŪ UŽ DĖMESĮ
